Diari Oficial de la Generalitat Valenciana


Sumari del DOGV 4584, del 10-09-2003 (2003/9850)

DECRET 171/2003, de 5 de setembre, del Consell de la Generalitat, pel qual es crea el Col·legi Públic d'Educació Infantil i Primària Benifallim, per integració de l'Escola d'Educació Infantil Puig Campana i el Col·legi Públic Nou Alacant, tots ells d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4584

Data del DOGV
:   10-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9850


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Alacant
    * centre d'ensenyament
    * ensenyament públic

DECRET 171/2003, de 5 de setembre, del Consell de la Generalitat, pel qual es crea el Col·legi Públic d'Educació Infantil i Primària Benifallim, per integració de l'Escola d'Educació Infantil Puig Campana i el Col·legi Públic Nou Alacant, tots ells d'Alacant. [2003/X9850]
  
La Direcció Territorial de Cultura i Educació d'Alacant, a la vista de l'evolució de l'escolarització d'Educació Infantil i Primària del districte escolar AL-3207, ha efectuat proposta d'integració de l'Escola d'Educació Infantil Puig Campana i del Col·legi Públic Nou Alacant adduint raons organitzatives, pedagògiques i estructurals.
  
Els claustres dels centres afectats han emés informe favorable sobre la proposta d'integració.
  
La Direcció Territorial de Cultura i Educació d'Alacant i la Direcció General de Centres Docents han emés informe favorable respecte d'això, pel fet que les dades de matrícula dels cursos escolars anteriors permeten dur a terme esta actuació, de manera que s'obté amb això una millor rendibilitat dels recursos personals i materials destinats en la zona. Així mateix, l'alumnat es beneficiarà d'una millor coordinació pedagògica entre l'Educació Infantil i l'Educació Primària que facilitarà el pas d'un nivell educatiu a un altre.
  
En aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, a l'efecte que el centre dispose des de la seua creació d'una denominació específica pròpia, se li assigna la corresponent al carrer en què està ubicat. Tot això sense perjuí del que establix l'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
El Registre de Centres Docents de la Comunitat Valenciana ha certificat que no hi ha cap centre denominat Benifallim a Alacant.
  
En virtut d'això, i de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article 1
  
Es crea, per integració de l'Escola d'Educació Infantil Puig Campana, codi 97982839, i el Col·legi Públic Nou Alacant, codi 67272903, el següent centre docent:
  
Província: Alacant
  
Localitat: Alacant
  
Denominació: Col·legi Públic Educació Infantil i Primària Benifallim
  
Codi: 62522779
  
Titular: Generalitat
  
Adreça: C/ Benifallim, 4, CP 03532
  
Composició: 6 unitats d'Educació infantil i 12 unitats d'Educació Primària
  
Capacitat: 150 llocs escolars d'Educació Infantil i 300 llocs escolars d'Educació Primària
  
Article 2
  
1. El centre nou iniciarà les seues activitats el curs escolar 2003/2004.
  
2. En el citat curs oferirà 3 unitats d'Educació Infantil i 11 unitats d'Educació Primària.
  
3. Els llocs de treball del centre, en el dit curs, seran els següents:
  
- 4 d'Educació Infantil
  
- 11 d'Educació Primària
  
- 1 d'Educació Primària, Idioma Estranger, Anglés (Acció Compensatòria)
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música (Acció Compensatòria)
  
- 1 d'Educació Especial, Pedagogia Terapèutica
  
- 1 d'Educació Especial, Audició i Llenguatge (Acció Compensatòria)
  
Article 3
  
El centre aplicarà el programa d'educació bilingüe: Programa d'Incorporació Progressiva.
  
Article 4
  
El centre queda catalogat com a Centre d'Acció Educativa Singular.
  
Article 5
  
L'Escola d'Educació Infantil Puig Campana, codi 14284929, i el Col·legi Públic Nou Alacant, codi 30091909, cessaran en les seues activitats a la finalització del curs acadèmic 2002/2003. Les seues unitats, llocs de treball, plantilla docent, així com el material i equipament, s'integraràn en el Col·legi Públic d'Educació Infantil i Primària Benifallim, codi 94896246.
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva en l'Escola d'Educació Infantil Puig Campana, codi 46632470, i el Col·legi Públic Nou Alacant, codi 61046933, que, com a conseqüència de la integració, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.
  
Tercera
  
El director territorial de Cultura i Educació d'Alacant nomenarà a l'equip directiu del centre, de conformitat amb el que establix l'article 17.3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2003/2004.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS